stanford-oval/wikipedia huggingface dataset:
ไท เอ็นเตอร์เทนเมนต์

| --- | --- |

ประเภท: บริษัทจำกัด
อุตสาหกรรม: ภาพยนตร์
ก่อตั้ง: พ.ศ. 2528
เลิกกิจการ: 2547
บุคลากรหลัก: จรัล พูลวรลักษณ์ วิสูตร พูลวรลักษณ์
ผลิตภัณฑ์: สื่อภาพยนตร์
ไท เอ็นเตอร์เทนเมนต์   เป็นบริษัทผู้ผลิตและจำหน่ายภาพยนตร์ไทย ในช่วงปี พ.ศ. 2528 - พ.ศ. 2547  บริหารงานโดยสองอาหลาน คือ  จรัล พูลวรลักษณ์ และ วิสูตร พูลวรลักษณ์  โดยเป็นค่ายหนังไทยที่พลิกหน้าวงการ ด้วยการผลิตภาพยนตร์ที่จับกระแสของกลุ่มเป้าหมายวัยรุ่นได้ตรงจุด มีงานสร้างคุณภาพอย่างพิถีพิถัน ทันสมัย ไม่เหมือนใคร โดยเริ่มสร้างภาพยนตร์เรื่องแรกคือ ซึมน้อยหน่อยกะล่อนมากหน่อย และยังได้สร้างภาพยนตร์อีกหลายเรื่อง จนประสบความสำเร็จอย่างสูงทั้งรายได้และรางวัลจากสถาบันต่าง ๆ เคยควบกิจการร่วมกับจีเอ็มเอ็ม พิคเจอร์ และหับ โห้ หิ้น ตั้งบริษัทใหม่ในนาม จีเอ็มเอ็ม ไท หับ (GTH) ภายหลังจากการร่วมกันสร้างภาพยนตร์เรื่อง แฟนฉัน   จนกระทั่งได้ขอแยกตัวออกจากการควบรวมและออกมาประกาศการยุบ GTH  เมื่อวันที่ 13 พฤศจิกายน พ.ศ. 2558 โดยมีผลตั้งแต่วันที่ 31 ธันวาคม พ.ศ. 2558 รวมเวลาที่ควบรวมกิจการในชื่อ GTH ทั้งสิ้น 11 ปี ต่อมาได้มีการก่อตั้งบริษัทใหม่ร่วมกับ โมโน เทคโนโลยี ขึ้นเมื่อปี พ.ศ. 2559 ในนาม ที โมเมนต์ แต่ผลดำเนินการไม่เป็นไปตามแผนจึงได้ปิดบริษัทดังกล่าวลงในปี พ.ศ. 2562 และร่วมทุนกับ เมเจอร์ ซีนีเพล็กซ์ และ เอ็ม พิคเจอร์ส จัดตั้งบริษัทใหม่ในนาม ไท เมเจอร์ ใน พ.ศ. 2563
บุคคลสำคัญ > ผู้อำนวยการสร้าง

จรัล พูลวรลักษณ์
วิสูตร พูลวรลักษณ์
บุคคลสำคัญ > ผู้กำกับภาพยนตร์ในสังกัด

ธนิตย์ จิตนุกูล (ปื๊ด)
อดิเรก วัฏลีลา (อังเคิล)
อุดม อริยอุดมโรจน์
สมจริง ศรีสุภาพ (คิง)
นนทรีย์ นิมิบุตร (อุ๋ย)
ยงยุทธ ทองกองทุน (สิน)
สุเทพ ตันนิรัตน์
ชลัท ศรีวรรณา
มานพ เจนจรัสสกุล
อลงกต เอื้อไพบูลย์ (บุ๊ค)
สมภพ เวชชพิพัฒน์
ฯลฯ
บุคคลสำคัญ > นักแสดงที่มีชื่อเสียงในสังกัด

บิลลี่ โอแกน
สุรศักดิ์ วงษ์ไทย
เพ็ญ พิสุทธิ์
ธัชชัย ปาละกูล
ศุภกร อุดมชัย
จันจิรา จูแจ้ง
ขจรศักดิ์ รัตนนิสสัย
ศักดิ์สิทธิ์ แท่งทอง
ปฏิภาณ ปฐวีกานต์
เจษฎาภรณ์ ผลดี
ชาติชาย งามสรรพ์
อนันดา เอเวอริ่งแฮม
สหภาพ วีระฆามินทร์
ชัยชาญ นิ่มพูลสวัสดิ์
ณัฐฐาวีรนุช ทองมี
ภัทรพล ศิลปาจารย์
ฯลฯ
ดูเพิ่ม

จีเอ็มเอ็ม ไท หับ
ที โมเมนต์
ไท เมเจอร์
ดาบพิฆาตอสูร เดอะมูฟวี่: สู่หมู่บ้านช่างตีดาบ

| ดาบพิฆาตอสูร เดอะมูฟวี่: สู่หมู่บ้านช่างตีดาบ |
| --- | --- |
ใบปิดภาพยนตร์

ญี่ปุ่น: ワールドツアー上映「鬼滅の刃」上弦集結、そして刀鍛冶の里へ　
เฮปเบิร์น: Waarudo Tsuaa Jōei 「Kimetsu no Yaiba」 Jōgen Shūketsu, Soshite Tōkajin no Sato e
 
กำกับ: ฮะรุโอะ โซะโตะซะกิ
เขียนบท: ยูโฟเทเบิล
สร้างจาก: ดาบพิฆาตอสูร โดย โคโยฮารุ โกโตเกะ
อำนวยการสร้าง: อะคิฟุมิ ฟุจิโอะ มะซะโนะริ มิยะเกะ ยุมะ ทะกะฮะชิ
นักแสดงนำ: ฮานาเอะ นัตสึกิ อาคาริ คิโตะ โยชิทซึงุ มัตซึโอกะ ฮิโระ ชิโมะโนะ ซาโตชิ ฮิโนะ
กำกับภาพ: ยุอิจิ เทะระโอะ
ตัดต่อ: มะนะบุ คะมิโอะ Manabu Kamino
ดนตรีประกอบ: ยุกิ คะจิอุระ โกะ ชิอินะ
บริษัทผู้สร้าง: ยูโฟเทเบิล  
ผู้จัดจำหน่าย: โตโฮ อะนิเพล็กซ์
วันฉาย:   3 กุมภาพันธ์ ค.ศ. 2023 (2023-02-03) (ญี่ปุ่น)    23 กุมภาพันธ์ ค.ศ. 2023 (2023-02-23) (ไทย) 
ประเทศ: ญี่ปุ่น
ภาษา: ญี่ปุ่น
ดาบพิฆาตอสูร เดอะมูฟวี่: สู่หมู่บ้านช่างตีดาบ (ญี่ปุ่น: 「鬼滅の刃」上弦集結、そして刀鍛冶の里へ; โรมาจิ: 「Kimetsu no Yaiba」Jōgen Shūketsu, Soshite Tōkajin no Sato e; อังกฤษ: Demon Slayer: To the Swordsmith Village) เป็นภาพยนตร์อนิเมะแนวแอ็กชันดาร์กแฟนตาซีจากประเทศญี่ปุ่นในปี 2023 ภาพยนตร์ได้โครงเรื่องจากชุดหนังสือการ์ตูนแนว โชเน็ง เรื่อง ดาบพิฆาตอสูร ของโคโยฮารุ โกโตเกะโดยภาพยนตร์เรื่องนี้ถือเป็นภาคปฐมฤกษ์ของภาคหมู่บ้านช่างตีดาบ โดยเป็นการนำ 2 ตอนสุดท้ายของภาคย่านเริงรมย์ มาเรียบเรียงเนื้อหาร่วมกับตอนที่ 1 ของภาคหมู่บ้านช่างตีดาบ และเปิดให้รับชมก่อนใครทั่วโลกในเดือนกุมภาพันธ์ กำกับโดย ฮะรุโอะ โซะโตะซะกิ และเขียนบทโดยทีมงานยูโฟเทเบิล ภาพยนตร์ผลิตโดยยูโฟเทเบิล ร่วมกับอะนิเพล็กซ์และสำนักพิมพ์ชูเอชะ
ภาพยนตร์เข้าฉายรอบปฐมทัศน์ในวันที่ 3 กุมภาพันธ์ ค.ศ. 2023 ในญี่ปุ่น และมีกำหนดฉายทั่วโลกรวมถึงประเทศไทยในช่วงเดียวกัน เพื่อให้สอดคล้องกับกำหนดการฉายของอนิเมะซีซันที่ 3 ที่มีกำหนดออกฉายทางโทรทัศน์ในเดือนเมษายน โดยภาพยนตร์เรื่องนี้เข้าฉายทั้งในระบบปกติ ระบบไอแมกซ์และไอแมกซ์ เลเซอร์ และระบบดอลบี แอทมอส รวมกว่า 1,400 โรงในญี่ปุ่น
โครงเรื่อง

หลังจากที่พวกทันจิโร่สามารถเปิดโปงความลับของย่านเริงรมย์ และเอาชนะอสูรข้างขึ้นลำดับที่ 6 สองพี่น้องดาคิและกิวทาโร่ ได้สำเร็จ ทันจิโร่ที่ฟื้นจากอาการนิทรากว่า 2 เดือน ก็เริ่มฟื้นสภาพกลับเข้าสู่อาการปกติ และเริ่มเตรียมความพร้อมที่จะออกเดินทางครั้งใหม่ แต่เขากลับได้รับจดหมายจาก ฮากาเนะซึกะ โฮตารุ ผู้ที่ตีดาบนิจิรินให้ว่าจะไม่มีดาบนิจิรินให้ทันจิโร่ใช้งานอีก ทันจิโร่จึงออกเดินทางไปยังหมู่บ้านช่างตีดาบเพื่อไปคุยกับฮากาเนะซึกะ และขอให้เขาสร้างดาบนิจิรินให้ใหม่ แต่เมื่อไปถึง ทันจิโร่ก็พบว่าฮากาเนะซึกะไม่ได้อยู่ที่นั่น และหายไปไหนไม่รู้ เขาจึงไม่มีทางเลือกนอกจากพักผ่อนอยู่ที่หมู่บ้านจนกว่าจะตามหาตัวฮากาเนะซึกะจนพบ
อีกด้านหนึ่งการประชุมใหญ่ของเหล่าอสูรข้างขึ้นได้เริ่มต้นขึ้น การสูญเสียอสูรข้างขึ้นอย่างดาคิและกิวทาโร่ ก็ทำให้ คิบุซึจิ มุซัน ไม่พอใจต่อความแข็งแกร่งของเหล่าอสูรยิ่งนัก และเพื่อเป็นการสังเวยต่อการสูญเสียครั้งนี้ มุซัน ได้เตรียมแผนที่จะเอาคืนเหล่านักล่าอสูรรอไว้เรียบร้อยแล้ว แต่ก่อนจะเริ่มแผน เกียกกะ และฮังเท็งงู ก็มีแผนลับมาเสนอ และถ้าสำเร็จมันจะดีต่อเหล่าอสูรมาก มุซันจึงยอมให้เกียกกะ และฮังเท็งงู ออกเดินทางไปทำตามแผน
และแล้วการพบกันที่ไม่ควรจะเกิดขึ้นระหว่างนักล่าอสูร และอสูรข้างขึ้น ก็เริ่มต้นขึ้น ณ "หมู่บ้านช่างตีดาบ"
นักพากย์

| ตัวละคร | ญี่ปุ่น | ไทย |
| --- | --- | --- |
| ญี่ปุ่น: Tanjirō Kamado; โรมาจิ: 竈門 炭治郎; ทับศัพท์: Kamado Tanjiro | Natsuki Hanae |  |
| ญี่ปุ่น: Nezuko Kamado; โรมาจิ: 竈門 禰豆子; ทับศัพท์: Kamado Nezuko | Akari Kitō |  |
| ญี่ปุ่น: Inosuke Hashibira; โรมาจิ: 嘴平 伊之助; ทับศัพท์: Hashibira Inosuke | Yoshitsugu Matsuoka |  |
| ญี่ปุ่น: Zenitsu Agatsuma; โรมาจิ: 我妻 善逸; ทับศัพท์: Agatsuma Zen'itsu | Hiro Shimono |  |
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ทางการ (ในภาษาอังกฤษ)
กบฏอินเดีย ค.ศ. 1857

กบฏอินเดีย ค.ศ. 1857 เป็นการกบฏเพื่อต่อต้านการปกครองอินเดียของบริษัทอินเดียตะวันออกระหว่างค.ศ. 1857–1858 การกบฏเริ่มขึ้นในเดือนพฤษภาคม ค.ศ. 1857 เมื่อซีปอย หรือทหารราบอินเดียที่ใช้ปืนเล็กยาวเป็นอาวุธที่บริษัทอินเดียตะวันออกเกณฑ์มาเพื่อคุ้มครองผลประโยชน์และช่วยในการรบลุกฮือขึ้นที่เมืองเมรฐะ ทางตะวันออกเฉียงเหนือของเดลี (ปัจจุบันคือโอลด์เดลี) ก่อนจะเกิดการกบฏอื่น ๆ โดยทหารและประชาชนตามมาในพื้นที่ลุ่มคงคาและอินเดียกลาง การกบฏจบลงในเดือนพฤศจิกายน ค.ศ. 1858 การกบฏครั้งนี้รู้จักในชื่ออื่น ๆ เช่น กบฏซีปอย (Sepoy Mutiny), การจลาจลอินเดีย (Indian Insurrection) และสงครามประกาศเอกราชครั้งที่หนึ่ง (First War of Independence)
บริษัทอินเดียตะวันออกเป็นบริษัทร่วมทุนสัญชาติอังกฤษที่มีจุดประสงค์เพื่อทำการค้ากับภูมิภาคอินเดียตะวันออก จัดตั้งในปี ค.ศ. 1600 บริษัทเข้ามาติดต่อค้าขายกับอินเดียและจัดตั้งสถานีการค้าในปี ค.ศ. 1612 การเข้ามามีบทบาทในอินเดียทำให้บริษัทขัดแย้งกับเจ้าพื้นเมืองและบริษัทของชาติมหาอำนาจอื่น ๆ จนในปี ค.ศ. 1757 บริษัทอินเดียตะวันออกรบกับจักรวรรดิโมกุลและประสบชัยชนะในยุทธการที่ปลาศี ทำให้ได้ครอบครองเบงกอล หลังจากนั้นบริษัททำสงครามกับราชอาณาจักรไมซอร์และจักรวรรดิมราฐา ทำให้ครอบครองดินแดนในอนุทวีปอินเดียมากขึ้น นักประวัติศาสตร์ส่วนใหญ่ลงความเห็นว่าการกบฏครั้งนี้มีที่มาจากหลายสาเหตุ ได้แก่ ความขัดแย้งด้านความเชื่อ การปกครองและพัฒนาอินเดียให้เป็นตะวันตกจนเกินไปของบริติช และการขูดรีดภาษี อีกหนึ่งปัจจัยที่มักถูกพูดถึงคือข่าวลือเรื่องไขมันที่ชโลมปลอกกระสุนปืนเล็กยาวเอนฟิลด์ พี-53 ที่เป็นอาวุธประจำกายทหารซีปอยนั้นทำมาจากไขมันวัวและหมู ซึ่งวัวเป็นสัตว์ศักดิ์สิทธิ์ของชาวฮินดูและหมูเป็นสัตว์ต้องห้ามของชาวมุสลิม
วันที่ 29 มีนาคม ค.ศ. 1857 มงคล ปาณเฑย (Mangal Pandey) ทหารซีปอยผู้ไม่พอใจบริษัทอินเดียตะวันออกใช้ปืนยิงผู้บังคับบัญชาชาวบริติชก่อนจะถูกจับกุมและถูกประหารชีวิต การประหารชีวิต Pandey ทำให้ทหารบางส่วนไม่พอใจจนในวันที่ 10 พฤษภาคม เกิดเหตุจลาจลในเมืองเมรฐะ อาคารต่าง ๆ ถูกเผาและมีประชาชนถูกฆ่า ทหารซีปอยบางส่วนที่ก่อการกำเริบเดินทางไปยังเดลีอันเป็นที่ประทับของจักรพรรดิบาฮาดูร์ ชาห์ ซาฟาร์แห่งโมกุล และเรียกร้องขอการสนับสนุนซึ่งพระองค์ตอบรับ การจลาจลที่เดลีทำให้ทหารซีปอยหน่วยอื่น ๆ ลุกฮือตาม ชาวมุสลิมส่วนใหญ่เข้าร่วมฝ่ายกบฏ ในขณะที่ชาวซิกข์และปาทานสนับสนุนฝ่ายบริติช ฝ่ายกบฏสามารถยึดเมืองสำคัญของรัฐพิหาร หรยาณา มัธยประเทศ มหาราษฏระ และอุตตรประเทศ ก่อนจะถูกทหารฝ่ายบริติชที่ได้กำลังเสริมมาจากเปอร์เซียและจีนตีโต้ วันที่ 21 กันยายน ฝ่ายบริติชยึดเมืองเดลีคืนจากฝ่ายกบฏได้สำเร็จและเนรเทศจักรพรรดิบาฮาดูร์ ชาห์และพระญาติไปที่ย่างกุ้ง ปลายปี ค.ศ. 1857 ฝ่ายบริติชก็เริ่มยึดดินแดนสำคัญคืนได้และตีทัพฝ่ายกบฏในอินเดียกลางจนแตกพ่ายในเดือนมิถุนายน ค.ศ. 1858 ต่อมาวันที่ 8 กรกฎาคม มีการลงนามในสนธิสัญญาสันติภาพ ตามมาด้วยการล้างแค้นกบฏที่ก่อเหตุสังหารหมู่ชาวบริติชในการล้อมเมืองกานปุระและลัคเนาด้วยการแขวนคอหรือยิงด้วยปืนใหญ่ การกบฏจบลงในวันที่ 1 พฤศจิกายน เมื่อทางบริติชประกาศนิรโทษกรรมกบฏที่ไม่ก่อเหตุฆาตกรรม ก่อนจะประกาศว่าการกบฏจบลงอย่างเป็นทางการในวันที่ 8 กรกฎาคม ค.ศ. 1859
กบฏอินเดีย ค.ศ. 1857 เป็นเหตุการณ์ที่ทำให้จักรวรรดิโมกุลที่ดำรงอยู่นานกว่า 300 ปีต้องล่มสลาย ด้านรัฐสภาสหราชอาณาจักรออกพระราชบัญญัติรัฐบาลอินเดีย ค.ศ. 1858 ทำให้บริษัทอินเดียตะวันออกสิ้นสภาพในการปกครองอินเดียและถ่ายโอนอำนาจการปกครองไปยังราชสำนักอังกฤษโดยตรง ส่วนกองทหารซีปอยถูกรวมเข้ากับกองทัพอินเดียที่จัดตั้งใหม่ภายใต้บัญชาการของราชสำนักอังกฤษ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กบฏอินเดีย ค.ศ. 1857
"Indian Rebellion of 1857". New World Encyclopedia.
การรับเลี้ยงเป็นบุตร

ซิสเตอร์ไอรีน จากโรงพยาบาลนิวยอร์กฟาวดลิง พร้อมกับเด็ก ๆ ซิสเตอร์ไอรีนเป็นหนึ่งในผู้บุกเบิกการรับเลี้ยงบุตรบุญธรรมสมัยใหม่ โดยวางระบบให้เด็กอยู่ตามลำพังแทนที่จะส่งไปอยู่ในสถานสงเคราะห์
การรับเลี้ยงเป็นบุตร (อังกฤษ: adoption) เป็นกระบวนการที่บุคคลรับช่วงต่อการดูแลบุตรจากผู้อื่น ซึ่งโดยปกติจะเป็นเด็ก ที่เป็นพ่อแม่ทางสายเลือดหรือตามกฎหมายของบุคคลนั้น การรับเลี้ยงเป็นบุตรตามกฎหมายเป็นการโอน สิทธิ และความรับผิดชอบทั้งหมดรวมทั้งสายสัมพันธ์ระหว่างบุตรกับบิดามารดา จากพ่อแม่ทางสายเลือดไปยังพ่อแม่บุญธรรมอย่างถาวร
ส่วนคำว่า ผู้ปกครอง เป็นการออกแบบมาเพื่อดูแลเด็ก การรับเลี้ยงเป็นบุตรมีจุดมุ่งหมายเพื่อให้เกิดการเปลี่ยนแปลงสถานะอย่างถาวร เพื่อต้องการได้รับการยอมรับจากสังคม ไม่ว่าจะเป็นผ่านกฎหมายหรือศาสนา ในอดีต สังคมบางแห่งได้บัญญัติกฎหมายเฉพาะเพื่อควบคุมการรับเลี้ยงเป็นบุตร ในขณะที่สังคมอื่น ๆ ใช้มาตรการที่ไม่เป็นทางการ (เช่น สัญญาที่ระบุสิทธิในการรับมรดก และความรับผิดชอบของผู้ปกครอง โดยไม่มีการโอนสายสัมพันธ์ระหว่างบุตรกับบิดามารดามาด้วย) ระบบการรับเลี้ยงดูแลบุตรสมัยใหม่ซึ่งเกิดขึ้นในศตวรรษที่ 20 มีแนวโน้มว่าจะมีกฎหมายและระเบียบข้อบังคับมาควบคุม
สมยศ เชื้อไทย

| สมยศ เชื้อไทยม> ป.ช., ม.ว.ม.,ร.จ.พ. |
| --- | --- |


คณบดีคณะนิติศาสตร์ มหาวิทยาลัยธรรมศาสตร์ คนที่ 15
ดำรงตำแหน่ง พ.ศ. 2534 – พ.ศ. 2540
ก่อนหน้า: ประธาน วัฒนวาณิชย์
ถัดไป: สุธีร์ ศุภนิตย
 
ข้อมูลส่วนบุคคล
เกิด: 08 มกราคม พ.ศ. 2493 (74 ปี) จังหวัดพังงา
ศาสนา: พุทธศาสนา
วิชาชีพ: ข้าราชการพลเรือนในมหาวิทยาลัย (รองศาสตราจารย์ประจำคณะนิติศาสตร์ มหาวิทยาลัยธรรมศาสตร์)

สมยศ เชื้อไทย (เกิด พ.ศ. 2493) เป็นนักวิชาการชาวไทย โดยเป็นรองศาสตราจารย์ประจำสาขาวิชากฎหมายรัฐธรรมนูญ ภาควิชากฎหมายมหาชน คณะนิติศาสตร์ มหาวิทยาลัยธรรมศาสตร์ และอดีตคณบดีคณะดังกล่าว
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
แหล่งข้อมูลอื่น

108acc. (n.d.). องค์ขาว องค์ดำ.  [ออนไลน์]. เข้าถึงได้จาก: <คลิก>. (เข้าถึงเมื่อ: 14 มีนาคม 2552).
เครือข่ายกฎหมายมหาชนไทย. (2549, 2 เมษายน). คำอภิปรายของ รศ.สมยศ เชื้อไทย ในการเสวนาเรื่อง 'ผ่าทางตันวิกฤตรัฐธรรมนูญ'. [ออนไลน์]. เข้าถึงได้จาก: <คลิก>. (เข้าถึงเมื่อ: 14 มีนาคม 2552).
คณะนิติศาสตร์ มหาวิทยาลัยธรรมศาสตร์. (ม.ป.ป.). ประวัติอาจารย์คณะนิติศาสตร์. [ออนไลน์]. เข้าถึงได้จาก: <คลิก เก็บถาวร 2010-09-05 ที่ เวย์แบ็กแมชชีน>. (เข้าถึงเมื่อ: 14 มีนาคม 2552).
แต่งตั้งกรรมการผู้ทรงคุณวุฒิในคณะกรรมการเครื่องหมายการค้า (จำนวน 12 ราย). [ออนไลน์]. เข้าถึงได้จาก: <คลิก เก็บถาวร 2016-03-04 ที่ เวย์แบ็กแมชชีน>. (เข้าถึงเมื่อ: 14 มีนาคม 2552).
ป๋ายศ อ.สมยศ เชื้อไทย. (ม.ป.ป.). [ออนไลน์]. เข้าถึงได้จาก: <คลิก[ลิงก์เสีย]>. (เข้าถึงเมื่อ: 14 มีนาคม 2552).
ประชาชาติธุรกิจ. (2550, 27 สิงหาคม). หลังประชามติคือรัฐประหาร (เงียบ) 'ผมเลิกสอนกฎหมายรัฐธรรมนูญ'. [ออนไลน์]. เข้าถึงได้จาก: <คลิก>. (เข้าถึงเมื่อ: 14 มีนาคม 2552).
ประชาไทย. (2549, 24 กุมภาพันธ์). อาจารย์ มอ. อุ่นเครื่องตั้งวงไล่ทักษิณรับ 26 กุมภาฯ. [ออนไลน์]. เข้าถึงได้จาก: <คลิก>. (เข้าถึงเมื่อ: 14 มีนาคม 2552).
สมาคมนิติศาสตร์ มหาวิทยาลัยธรรมศาสตร์ สมัยที่ 16 ปีที่ 30. (ม.ป.ป.). [ออนไลน์]. เข้าถึงได้จาก: <คลิก เก็บถาวร 2009-04-25 ที่ เวย์แบ็กแมชชีน>. (เข้าถึงเมื่อ: 14 มีนาคม 2552).
กิตติศักดิ์ ปรกติ และอื่น ๆ (2553). "ทุกก้าวย่างอย่างครูกฎหมาย: รวมบทความที่ระลึกในโอกาสอายุครบหกสิบปีรองศาสตราจารย์สมยศ เชื้อไทย" (PDF). คณะนิติศาสตร์ มหาวิทยาลัยธรรมศาสตร์. สืบค้นเมื่อ 2556-12-18. {{cite web}}: ตรวจสอบค่าวันที่ใน: |accessdate= (help)[ลิงก์เสีย]
สับขั้วมาลุ้นรัก

ฮานาซาการิ โนะ คิมิตาจิ เอะ (ญี่ปุ่น: 花ざかりの君たちへ; โรมาจิ: Hanazakari no Kimitachi e) หรือที่รู้จักกันในชื่อ ฮานาคิมิ นั้นเป็นการ์ตูนญี่ปุ่นแนว โชโจะ มังงะ เขียนโดย ฮิซายะ นากาโจ (ญี่ปุ่น: 中条 比紗也; โรมาจิ: Nakajō Hisaya) เป็นเรื่องเกี่ยวกับเด็กนักเรียนหญิงที่อาศัยอยู่ในสหรัฐอเมริกา ชื่นชอบนักกีฬากระโดดสูงของญี่ปุ่น ซึ่งได้หนีตามไปเรียนที่ญี่ปุ่นเพื่อได้ใกล้ชิดเขามากขึ้น แต่ทว่าโรงเรียนนั้นดันเป็นโรงเรียนชายล้วน เธอจึงต้องปลอมตัวเป็นผู้ชายเข้าไปเรื่องราวสนุก ๆ จึงได้เกิดขึ้น
โดยซี่รีย์เรื่องนี้นำมาสร้างเป็นละครมาแล้ว 6 ครั้ง โดยเป็นของไต้หวัน  1 ครั้ง (2006) ญี่ปุ่น  2 ครั้ง (2007,2011) อินโดนีเซีย  1 ครั้ง (2007) เกาหลีใต้  1 ครั้ง (2012) และ จีน 1 ครั้ง (2013)
และล่าสุดนี้ ทาง Voltage ค่ายเกมจีบหนุ่มชื่อดังได้ทำการสร้างเกมจีบหนุ่ม Hanazakari no Kimitachi e ～Boys love you～ (ญี่ปุ่น: 花ざかりの君たちへ～Boys love you～) โดยได้ปล่อยให้ลงทะเบียนล่วงหน้าแล้วเมื่อฤดูหนาวปี 2016 และจะปล่อยให้ดาวน์โหลดในฤดูหนาวปี 2017 ทั้ง iOS และ Andriod
เนื้อเรื่อง (อย่างย่อ)

อาชิยะ มิสึกิ เด็กผู้หญิงที่เกิดในญี่ปุ่น(บางเวอร์ชัน เกิดในสหรัฐอเมริกา) พออายุได้ 5 ขวบ แม่ของเธอได้มีสามีใหม่และย้ายไปตั้งรกรากที่อเมริกา ทำให้เธอได้รับการเลี้ยงดูและเติบโตในอเมริกามา วันหนึ่งขณะที่เธอดูทีวีอยู่นั้นได้เปิดช่องกีฬาขึ้นมา แล้วได้พบกับ ซาโนะ อิสึมิ นักกีฬากระโดดสูงชื่อดัง ทำให้เธอตกหลุมรักเขาตั้งแต่นั้นมาและเป็นบันดาลใจที่ทำให้เธอเริ่มลดน้ำหนักโดยภายใน 2 ปี เธอลดได้ถึง 20 กิโล และพอเธออายุ 18 ปี ก็มีแข่งขันโอลิมปิกเกิดขึ้น ซึ่งซาโนะได้เข้าร่วมแข่งด้วย มิสึกิ ได้ไปหาเขาที่หมู่บ้านนักกีฬา ระหว่างขากลับได้มีผู้ปองร้ายทำมิดีมิร้ายกับเธอ ซาโนะ ผ่านมาพอดีจึงได้ช่วยเธอเอาไว้ แล้วถูกทำร้ายจนไม่สามารถกลับมากระโดดสูงได้ เมื่อเธอรู้ข่าวเธอจึงต้องย้ายไปเรียนที่ญี่ปุ่น เพื่อให้เขากลับมากระโดดสูงอีกครั้ง
แต่ทว่า ซาโนะ นั้นเรียนอยู่ในโรงเรียนชายล้วน เธอจึงต้องปลอมตัวเข้าไปเพื่อที่จะได้ใกล้ชิดกลับ ซาโนะ แล้วเกิดความโชคดีขึ้น เพราะเธอได้อยู่ห้องเรียนเดียว หอพักเดียวกัน ห้องพักเดียวกัน แรก ๆ นั้น ซาโนะ ไม่คอยชอบเขาซักเท่าไร แต่พอ ซาโนะ รู้ความจริงว่ามิสึกิ เป็นผู้หญิง ก็เก็บความลับไว้เพื่อให้เธออยู่เขียงข้างเขา และมีใจให้เขา แต่แล้วก็มี นากาทสึ ชูอิชิ มาแอบหลงรัก มิสึกิ ในท่าทางแปลกแบบพวกชายรักชาย ทำให้เกิดเรื่องวุ่นวายขึ้น นอกจากนี้ยังมี นันบะ มินาบิ หัวหน้าหอพัก 2 เท็นโนจิ เมกุมิ หัวหน้าหอ 1 ฮิเมจิมา มาซาโอะ หรือ ออสการ์ หัวหน้าหอ 3 ฮิบาริ ฮานายาชิกิ นักเรียนหญิงตัวแทนจาก เซนต์บอสซัม ซากุระซากา มาโกโต นักกระโดดสูงคู่แข่งของซาโนะ ชิน ซาโนะ น้องชายของซาโนะ นาเคา เซ็นริ ขวัญใจโรงเรียน จูเลียต เพื่อนสนิดของ มิสึกิ ที่อเมริกา ทำให้เกิดเรื่องราวสนุกๆ ขึ้นมามาย
รายชื่อนักแสดงและการสร้าง

| เวอร์ชัน |  ไต้หวัน(พ> ศ. 2549) |  ญี่ปุ่น(พ> ศ. 2550) |  อินโดนีเซีย(พ> ศ. 2550) |  ญี่ปุ่น(พ> ศ. 2554) |  เกาหลีใต้(พ> ศ. 2555) |  จีน(พ> ศ. 2556) |
| --- | --- | --- | --- | --- | --- | --- |
| ชื่อ | 花樣少年少女 | 花ざかりの君たちへ〜イケメン♂パラダイス〜 | Cinderella Boy | 花ざかりの君たちへ〜イケメン☆パラダイス〜2011 | 아름다운 그대에게 | 落跑甜心 |
| ชื่อภาษาอังกฤษ | Hanazakarino Kimitachihe   Hua Yang Shao Nian Shao Nu | Hanazakari no Kimitachi e | Cinderella Boy | Hanazakari no Kimitachi e 〜Ikemen Paradice〜 2011 | To The Beautiful You | Luo Pao Tian Xin   Runaway Sweetheart |
| ชื่อในภาษาไทย | ปิ๊งรักสลับขั้ว | สลับขั้วมาลุ้นรัก | ซิลเดอร์เรลล่า บอย | ลุ้นรักสลับขั้ว | สลับขั้วมาปิ๊งรัก | ยังไม่มีชื่อไทย |
| ภาษา | ภาษาจีนกลาง | ภาษาญี่ปุ่น | ภาษาอินโดนีเซีย | ภาษาญี่ปุ่น | ภาษาเกาหลี | ภาษาจีนกลาง |
| สถานีที่ออกอากาศ | CTS   GTV | Fuji TV | SCTV | Fuji TV | SBS | Hunan Television |
| สถานีที่ออกอากาศในประเทศไทย | ช่อง 3   ออกอากาศเมื่อปี 2008   ช่อง 3 SD   ออกอากาศเมื่อปี 2017 | JKN   ออกอากาศเมื่อปี 2011   LOGA   ออกอากาศเมื่อปี 2014 |  | ช่อง 3 HD กับ ช่อง 3 Original   ออกอากาศเมื่อปี 2014 | ช่อง 7 HD   ออกอากาศเมื่อปี 2015 |  |
| ผู้สร้าง | Gao Wu Song |  |  | Hisaya Nakajo |  | Dīng chāo   Mǎ fú lóng |
| เขียนบทโดย | Qi Xi Lin | Muto Shogo   Yamaura Masahiro (ตอนที่ 8 กับ 10) |  | Hisaya Nakajo | Lee Young-chul |  |
| กำกับการแสดง | Mingtai Wang | Matsuda Hidetomo   Tsuzuki Junichi   Sato Genta |  | Hidetomo Matsuda | Jeon Ki-sang | Wang Ming Tai |
| เพลงเปิดรายการ | Zen Me Ban โดย วง S.H.E. feat.อู๋ จุน | Ikenai Taiyō โดย วง Orange Range |  | Theme Opening โดย ยาซูชิ อากิโมโตะ | Butterfly โดย คริสตัล ช็อง กับ เจสสิกา ช็อง |  |
| เพลงปิดรายการ | Zhuan Shu Tian Shi โดย Tank feat.อู๋ จุน กับ เอลล่า วง S.H.E. | Peach โดย ไอ โอตสึกะ |  | Flying Get โดย AKB48 | Stand Up โดย J-Min |  |
| ซาโนะ อิสึมิ | อู๋ จุน   จู อี๋ ควิน | ชุง โองูริ   ซาโนะ อิสึมิ | มาร์เซลล์ ดาร์วิน   ไตรตาน | อาโออิ นากามูระ   ซาโนะ อิสึมิ | มินโฮ   คังเทจุน | เฉิน เซียง   ดาน หาน เฟ่ย   หรือ อาเฟ่ย |
| อาชิยะ มิสึกิ | เอลลา วง S.H.E.   ลู หยุ่ย ซี | มากิ โฮริกิตะ   อาชิยะ มิสึกิ | อารีเยล ตาตุม   เซียร่า | อัตสึโกะ มาเอดะ   อาชิยะ มิสึกิ | ซ็อลลี   คูเจฮี | เจิ้ง เจี้ยง ซิน หรือ จิน เฉิง   ฉู หลิง น่า   ชื่อชาย เสี่ยว เล่ย |
| นากาทสึ ซูอิชิ | จิโร หวัง   จิน ซิว หยี่ | โทมะ อิกูตะ   นากาทสึ ซูอิชิ | เอซา จีโยนีโน   เทรี่ | โชเฮ มิอูระ   นากาทสึ ซูอิชิ | ลี ฮย็อน-วู   ชา อึล กยอล | ไฉ เก๋อ   เฉิน เซี่ยว เกอ |
แหล่งข้อมูลอื่น

เว็บไซต์ละครเวอร์ชันไต้หวัน 1
เว็บไซต์ละครเวอร์ชันไต้หวัน 2
เว็บไซต์ละครเวอร์ชันญี่ปุ่น (2007)
เว็บไซต์ละครเวอร์ชันญี่ปุ่น (2011)
เว็บไซต์ละครเวอร์ชันเกาหลีใต้
เว็บไซต์ละครเวอร์ชันจีน
เว็บไซต์เกมจีบหนุ่ม ฮานา-คิมิ
ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก

| ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก |
| --- | --- |
ใบปิดภาพยนตร์

ญี่ปุ่น: 鬼滅の刃 柱稽古編
เฮปเบิร์น: Kimetsu no Yaiba: Hashira Geiko-hen
 
กำกับ: ฮารุโอะ โซโตซากิ
บทภาพยนตร์: ยูโฟเทเบิล (Ufotable)
สร้างจาก: ดาบพิฆาตอสูร โดย โคโยฮารุ โกโตเกะ
อำนวยการสร้าง: อากิฟูมิ ฟูจิโอะ มาซาโนริ มิยาเกะ ยูมะ ทาคาฮาชิ
นักแสดงนำ: นัตสึกิ ฮานาเอะ อะคาริ คิโต ฮิโระ ชิโมะโนะ โยชิสึงุ มะสึโอะกะ
กำกับภาพ: ยูอิจิ เทราโอะ
ตัดต่อ: มานาบุ คามิโนะ
ดนตรีประกอบ: ยูกิ คาจิอูระ มาซารุ ชิอินะ
บริษัทผู้สร้าง: ยูกิ คาจิอุระ  
ผู้จัดจำหน่าย: โตโฮ  อะนิเพล็กซ์  
วันฉาย:   2 กุมภาพันธ์ ค.ศ. 2024 (2024-02-02) (ญี่ปุ่น)    29 กุมภาพันธ์ ค.ศ. 2024 (2024-02-29) (ไทย) 
ความยาว: 95 นาที
ประเทศ: ญี่ปุ่น
ภาษา: ภาษาญี่ปุ่น
ทำเงิน: $44.3ล้านดอลลาร์
ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก (ญี่ปุ่น: 鬼滅の刃 柱稽古編; โรมาจิ: Kimetsu no Yaiba:Hashira Geiko-hen; อังกฤษ:Demon Slayer: Kimetsu no Yaiba – To the Hashira Training) เป็นภาพยนตร์ญี่ปุ่นอนิเมะแนวแอ็กชันดาร์กแฟนตาซี ที่ออกฉายในปี ค.ศ. 2024 สร้างจากดาบพิฆาตอสูร ที่เขียนโดยโคโยฮารุ โกโตเกะ กำกับภาพยนตร์โดย ฮารุโอะ โซโตซากิ และเขียนบทโดยทีมงานยูโฟเทเบิล (Ufotable) เช่นเดียวกับภาพยนตร์ สู่หมู่บ้านช่างตีดาบ ภาพยนตร์เรื่องนี้เป็นนำเอาตอนสุดท้ายของภาคหมู่บ้านช่างตีดาบ และตอนแรกของภาคการสั่งสอนของเสาหลัก ซึ่งมีกำหนดออกอากาศในภายหลัง มารวมให้ได้รับชมก่อนใครในโรงภาพยนตร์ แต่จุดที่แตกต่างคือภาพยนตร์ฉบับนี้มีการแก้ไขฟุตเทจบางส่วนของตอนก่อนหน้าให้ผสานกับเนื้อเรื่องใหม่ได้อย่างลงตัว
ภาพยนตร์มีกำหนดฉายที่ประเทศญี่ปุ่นในวันที่ 2 กุมภาพันธ์ พ.ศ. 2567 โดยโตโฮ และอะนิเพล็กซ์ โดยได้รับคำวิจารณ์ในแง่บวกและทำรายได้ไป 46.7 ล้านเหรียญทั่วโลก ในประเทศไทย ภาพยนตร์เป็นลิขสิทธิ์ของมิวส์ คอมมิวนิเคชัน โดยมีไฟว์สตาร์โปรดักชั่นเป็นผู้จัดจำหน่ายภาพยนตร์เรื่องนี้แทน เอ็ม พิคเจอร์ส ที่ยุติกิจการไป โดยภาพยนตร์เข้าฉายในประเทศไทยรอบพิเศษเมื่อวันที่ 25 กุมภาพันธ์ พ.ศ. 2567 ก่อนฉายทั่วไปในวันที่ 29 กุมภาพันธ์ พ.ศ. 2567
เรื่องย่อ

หลังจากเหตุการณ์ในหมู่บ้านช่างตีดาบ เนซึโกะ ที่สามารถเอาชนะแสงอาทิตย์ได้ ก็ได้ถูก คิบุสึจิ มุซัน หมายหัวหวังจะกลืนกินเพื่อเอาความสามารถดังกล่าว เหล่านักล่าอสูรจึงต้องรีบวางแผนรับศึกใหญ่แทบจะทันที เพราะไม่รู้ว่ามุซันจะสั่งเคลื่อนพลบุกโจมตีเมื่อไหร่ แต่ทว่าหลาย ๆ อย่างก็เริ่มเปลี่ยนไป เหล่าอสูรน้อยลงกว่าแต่ก่อนแบบเห็นได้ชัด แถม อุบุยาชิกิ คางายะ หัวหน้าใหญ่ของหน่วยพิฆาตอสูรก็อาการทรุดลงอย่างหนักจน อุบุยาชิกิ อามาเนะ ผู้เป็นภรรยาต้องออกมาควบคุมหน่วยพิฆาตอสูรแทน มิหนำซ้ำ ระหว่างปฏิบัติการ อิงุโระ โอบาไน เสาหลักอสรพิษ และชินาซึกาวะ ซาเนมิ เสาหลักวายุ ก็ไปเจอเข้ากับปราสาทไร้ขอบเขตอันเป็นที่ซ่อนหลักของเหล่าอสูรเข้าโดยบังเอิญ เหตุการณ์ทั้งหมดจึงถูกร้อยเรียงและนำไปสู่บทสรุปเดียวกันว่า "หน่วยพิฆาตอสูรต้องแข็งแกร่งขึ้นทั้งหน่วย" ไม่ใช่แค่สมาชิกเท่านั้น แต่เหล่าเสาหลักเองก็ต้องฝึกฝนเพื่อเรียกใช้ปานประจำตัวที่คันโรจิ และโทคิโทวเผลอใช้งานได้โดยไม่ได้ตั้งใจได้อย่างใจนึก เมื่อเป็นเช่นนี้ ฮิเมจิมะ เกียวเม เสาหลักหินผา จึงเสนอให้มี การสั่งสอนของเหล่าเสาหลัก เกิดขึ้น เพื่อมุ่งไปสู่จุดมุ่งหมายเดียวกัน คือต้องแข็งแกร่งและพร้อมที่จะสู้กับมุซันต่อไป
อีกด้าน... อีกาคาสุไกของคางายะ กลับหาที่ซ่อนตัวของทามาโยะจนได้พบกัน และเรื่องที่ไม่น่าจะเป็นไปได้ก็เริ่มต้นขึ้น
การเปิดตัว

ภาพยนตร์เรื่องนี้เข้าฉายในญี่ปุ่นเมื่อวันที่ 2 กุมภาพันธ์ พ.ศ. 2567 และเข้าฉายในโรงภาพยนตร์เมื่อวันที่ 22 กุมภาพันธ์ พ.ศ. 2567 ในบราซิลและประเทศต่างๆ ในยุโรป ในสหรัฐอเมริกาและแคนาดา เข้าฉายในโรงภาพยนตร์วันที่ 23 กุมภาพันธ์ พ.ศ. 2567
การตอบรับ > บ็อกซ์ออฟฟิศ

ข้อมูลเมื่อ 3 เมษายน ค.ศ.  2024 (2024 -04-03) ดาบพิฆาตอสูร:ปาฏิหาริย์แห่งสายสัมพันธ์ สู่การสั่งสอนของเสาหลัก กวาดรายได้ไป 17.6 ล้านดอลลาร์ในสหรัฐอเมริกาและแคนาดา และ 26.6 ล้านดอลลาร์ในพื้นที่อื่น ๆ รวมทั่วโลก 44.3 ล้านดอลลาร์
แหล่งข้อมูล

เว็บไซต์ทางการ (ในภาษาญี่ปุ่น)
เว็บไซต์ทางการ (ในภาษาอังกฤษ)
ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก (ภาพยนตร์) ที่เครือข่ายข่าวอนิเมะ
ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก ที่อินเทอร์เน็ตมูวีเดตาเบส
ดาบพิฆาตอสูร: ปาฏิหาริย์แห่งสายสัมพันธ์ สู่การสั่งสอนของเสาหลัก ที่รอตเทนโทเมโทส์
แม่แบบ:Box Office Mojo
พาราไดซ์คิส

| --- | --- |
พาราไดซ์ดิส

パラダイス・キス
ชื่อภาษาอังกฤษ: Paradise Kiss
แนว: ดราม่า, โรแมนติก
มังงะ
เขียนโดย: ยาซาวะ ไอ
สำนักพิมพ์:  โชดันฉะ  เนชั่นเอ็ดดูเทนเมนท์
อนิเมะ
กำกับโดย: โอซามุ โคบายาชิ
สตูดิโอ: แมดเฮาส์ สตูดิโอ
พาราไดซ์คิส (ญี่ปุ่น: パラダイスキス หรือ 通称パラキス; ทับศัพท์: พะระดะอิสุ คิสุ) เป็นการ์ตูนญี่ปุ่นที่วาดโดยยาซาวะ ไอ (Yasawa Ai) ในประเทศญี่ปุ่นได้ตีพิมพ์ลงในนิตยสารแฟชันสำหรับวัยรุ่นชื่อ ซิปเปอร์ (Zipper) ลิขสิทธิ์สำนักพิมพ์ของไทย เนชั่นเอ็ดดูเทนเมนท์(2544) และสำนักพิมพ์ของญี่ปุ่น โชเดนชะ Shodensha (2000) มีทั้งหมด 6 เล่มจบ
เรื่องย่อ

ยูคาริ สาวงามผู้ทำตัวเป็นเด็กในกรอบเสมอ จนกระทั่งวันหนึ่งที่เธอได้พบกับจอร์จ คนของร้านพาราไดช์คิส ที่มาเสนอให้เธอเป็นนางแบบให้ทางร้าน เรื่องราวต่าง ๆ จึงเกิดขึ้นมากมาย
ตัวละคร

ฮายาซากิ ยูคาริ
จอร์จ(โจจิ)
มิวาโกะ
อาราชิ
อิสเบลล่า
รายชื่อสำนักพิมพ์ในประเทศไทย
รายชื่อสำนักพิมพ์ในประเทศไทย

สำนักพิมพ์กรีนปัญญาญาณ
สำนักพิมพ์กำมะหยี่
สำนักพิมพ์คัมออน
โคดันฉะ
เจเนซิส มีเดียคอม
สำนักพิมพ์แจ่มใส
สำนักพิมพ์ 1168
ชูเอชะ
โชงะกุกัง
สำนักพิมพ์ซีเอ็ด
สำนักพิมพ์ไทยคมทรีบูน
ไทยวัฒนาพานิช
สำนักพิมพ์นานมีบุ๊คส์
เนชั่น เอ็ดดูเทนเมนท์
บงกช พับลิชชิ่ง
บันลือพับลิเคชั่นส์
บันลือสาส์น
บลิส พับลิชชิ่ง
บุรพัฒน์ คอมิคส์ พับลิเคชันส์
โปรวิชั่น
สำนักพิมพ์ใบไม้สีเขียว
พาบุญมา
สำนักพิมพ์พิมพ์คำ
แพรวเพื่อนเด็ก
แพรวเยาวชน
แพรวสำนักพิมพ์
ภาวิดา บุ๊ค
สำนักพิมพ์ทองเกษม
มติชน
สำนักพิมพ์มหาวิทยาลัยนเรศวร
รักพิมพ์
สำนักพิมพ์ล้มลุกบุ๊ค
วิบูลย์กิจ
เวิร์คพอยท์สำนักพิมพ์
ส.ส.ท. เยาวชน
สยามอินเตอร์คอมิกส์
สยามอินเตอร์บุ๊คส์
สำนักพิมพ์ผีเสื้อ
สำนักพิมพ์เพื่อนดี
สำนักพิมพ์ศิราภรณ์บุ๊คส์
สำนักพิมพ์อินโฟเพรส
สำนักพิมพ์อีคิวพลัส
สำนักพิมพ์สะพาน
สไมล์ สยาม พริ้นติ้ง เซอร์วิส
สำนักพิมพ์ Phoenix nex
สำนักพิมพ์ Gift Book published
สำนักพิมพ์ พะโล้
สำนักพิมพ์แจ่มใส
โลกใหม่หมายเลขหก

| --- | --- |
โลกใหม่หมายเลขหก
NO. 6
ナンバー・シックス
ชื่อภาษาอังกฤษ: NO. 6
แนว: ไซไฟ, ปริศนา, โชเน็งไอ, ต่อสู้, เหนือธรรมชาติ
มังงะ
เขียนโดย: อะสุโกะ อาซาโนะ
สำนักพิมพ์:  สำนักพิมพ์โคดันชะ
มังงะ
เขียนโดย: อะสุโกะ อาซาโนะ
สำนักพิมพ์:  สำนักพิมพ์โคดันชะ
อนิเมะ
กำกับโดย: เค็นจิ นากาซากิ
สตูดิโอ: โบนส์ สตูดิโอ
โลกใหม่หมายเลขหก (ญี่ปุ่น: ナンバー・シックス; โรมาจิ: ในชื่ออังกฤษ NO. 6) เป็นนวนิยายที่ประพันธ์โดย อะสุโกะ อาซาโนะ และตีพิมพ์โดย สำนักพิมพ์โคดันชะ ระหว่างเดือนตุลาคม พ.ศ. 2546 ถึงเดือน มิถุนายน พ.ศ. 2554 และได้รับการเขียนเป็นมังงะ โดย ฮิโนกิ คิโนะ ตั้งแต่เดือนมิถุนายน พ.ศ. 2554 และได้ออกเป็นภาคอนิเมะ ในเดือนกรกฎาคม พ.ศ. 2554